ระเบียบกรมการขนส่งทางบกระเบียบกรมการขนส่งทางบกว่าด้วยการชำระภาษีรถประจำปีต่างสำนักงานนอกเขตจังหวัดที่รถอยู่ในความรับผิดชอบพ.ศ.๒๕๔๖ เพื่อให้การปฏิบัติงานเกี่ยวกับการชำระภาษีรถประจำปีสำหรับรถที่จดทะเบียนตามพระราชบัญญัติรถยนต์พ.ศ. ๒๕๒๒ เป็นไปด้วยความเรียบร้อย เหมาะสมและอำนวยความสะดวกแก่เจ้าของรถหรือผู้ใช้บริการให้สามารถขอชำระภาษีประจำปีได้สะดวก รวดเร็วอันจะส่งผลให้การจัดเก็บภาษีรถประจำปีเป็นไปอย่างมีประสิทธิภาพยิ่งขึ้นกรมการขนส่งทางบกจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการชำระภาษีรถประจำปีต่างสำนักงานนอกเขตจังหวัดที่รถอยู่ในความรับผิดชอบพ.ศ.๒๕๔๖ ข้อ ๒[๑] ระเบียบนี้ให้ใช้บังคับตั้งแต่วันที่ ๑๖มิถุนายน ๒๕๔๖ เป็นต้นไปข้อ ๓บรรดาระเบียบ คำสั่ง หรือหนังสืออื่นใดที่ขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้ สำนักงาน หมายความว่าส่วนทะเบียนรถยนต์ สำนักงานขนส่งเขตพื้นที่สำนักงานขนส่งจังหวัดหรือสำนักงานขนส่งจังหวัดสาขา แล้วแต่กรณีข้อ ๕รถที่จะขอชำระภาษีประจำปีต่างสำนักงานนอกเขตจังหวัดที่รถอยู่ในความรับผิดชอบได้ต้องเป็นรถที่จดทะเบียนตามกฎหมายว่าด้วยรถยนต์ในประเภทดังต่อไปนี้๕.๑ รถยนต์นั่งส่วนบุคคลไม่เกิน ๗ คน (รย.๑)๕.๒ รถยนต์นั่งส่วนบุคคลเกิน ๗ คน (รย.๒)๕.๓ รถยนต์บรรทุกส่วนบุคคล (รย.๓)๕.๔ รถจักรยานยนต์ (รย.๑๒)๕.๕ รถแทรกเตอร์ (รย. ๑๓)๕.๖ รถบดถนน (รย. ๑๔)๕.๗ รถพ่วง (รย.๑๖)ข้อ ๖ ผู้ที่ประสงค์จะขอชำระภาษีประจำปีต่างสำนักงานนอกเขตจังหวัดที่รถอยู่ในความรับผิดชอบให้แจ้งความจำนงขอดำเนินการพร้อมด้วยหลักฐานดังต่อไปนี้๖.๑ ใบคู่มือจดทะเบียนรถ๖.๒หลักฐานการเอาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕(ถ้ามี)๖.๓ หลักฐานการตรวจสภาพรถเฉพาะรถที่นายทะเบียนประกาศกำหนดให้ต้องตรวจสภาพก่อนเสียภาษีรถประจำปีข้อ ๗ให้สำนักงานที่รับชำระภาษีแทนดำเนินการตามขั้นตอนดังนี้๗.๑ ขั้นตอนการรับชำระภาษีรถประจำปี(๑) ตรวจสอบหลักฐานให้ครบถ้วนและจัดเก็บเงินค่าภาษีรถประจำปี เงินเพิ่ม และค่าธรรมเนียมใบคู่มือจดทะเบียนรถ(ถ้ามี) พร้อมออกใบเสร็จรับเงินและเครื่องหมายการเสียภาษีรถประจำปี(๒)บันทึกรายการเสียภาษีและประทับตราข้อความชื่อย่อและรหัสของสำนักงานที่รับชำระภาษีแทน(ถ้ามี) ตามที่กำหนดในข้อ ๙คร่อมระหว่างช่องรายการค่าภาษีและเงินเพิ่มลงในใบคู่มือจะทะเบียนรถในกรณีที่ได้ออกใบคู่มือจดทะเบียนรถใหม่แทนฉบับเดิมที่รายการเต็มให้บันทึกข้อความลงในใบคู่มือจดทะเบียนรถในช่องรายการบันทึกเจ้าหน้าที่ว่า ออกใบคู่มือจดทะเบียนรถใหม่แทนฉบับเดิมที่รายการเต็ม โดยสทย./สขพ./สขจ./สขข. ..........แล้วแต่กรณี และให้นายทะเบียนลงนามกำกับพร้อมประทับตรายางชื่อสกุล(๓) จ่ายใบคู่มือจดทะเบียนรถเครื่องหมายการเสียภาษีประจำปีและใบเสร็จรับเงินให้แก่ผู้ขอเสียภาษี๗.๒ขั้นตอนการปฏิบัติงานภายหลังรับชำระภาษีรถประจำปี(๑)จัดทำรายงานการรับชำระภาษีรถประจำปีต่างสำนักงานนอกเขตจังหวัดที่รถอยู่ในความรับผิดชอบตามแบบแนบท้ายแบบที่๑ ส่งให้สำนักงานที่รถนั้นอยู่ในความรับผิดชอบเพื่อตรวจสอบและบันทึกรายการลงในต้นทะเบียนต่อไปโดยจัดเก็บสำเนาไว้เป็นหลักฐานด้วย(๒) รวบรวมและนำส่งรายงานตามข้อ ๗.๒ (๑)ในวันทำการแรกของสัปดาห์ข้อ ๘ ให้สำนักงานที่รถนั้นอยู่ในความรับผิดชอบดำเนินการตามขั้นตอนดังนี้๘.๑ รับรายงานการรับชำระภาษีรถประจำปีตามข้อ ๗.๒(๑) แล้วตรวจสอบความถูกต้องทันที๘.๒ปรับปรุงข้อมูลรายการภาษีในต้นทะเบียนด้วยเครื่องคอมพิวเตอร์ตามที่ได้รับรายงานในข้อ๘.๑ พร้อมทั้งบันทึก โดยเขียนชื่อย่อและรหัสสำนักงานที่รับชำระภาษีแทน (ถ้ามี)แล้วประทับตราข้อความว่า รับชำระแทนคร่อมระหว่างช่องรายการค่าภาษีและเงินเพิ่มลงในต้นทะเบียนแล้วให้ผู้บันทึกลงลายมือชื่อไว้และให้นายทะเบียนลงนามกำกับพร้อมประทับตราชื่อสกุลในกรณีสำนักงานที่รับชำระภาษีแทนได้ออกใบคู่มือจดทะเบียนรถฉบับใหม่ด้วย ให้ดำเนินการบันทึกรายการลงในต้นทะเบียนว่าออกใบคู่มือจดทะเบียนรถใหม่ เลขที่ .........แทนฉบับเดิมที่รายการเต็ม โดย สทย./สขพ./สขจ./สขข............... แล้วแต่กรณีและให้นายทะเบียนลงนามกำกับพร้อมประทับตรายางชื่อสกุล๘.๓ การปรับปรุงข้อมูลรายการในต้นทะเบียนจะต้องดำเนินการให้แล้วเสร็จภายในวันที่ได้รับรายงานการรับชำระภาษีประจำปีตามข้อ ๘.๑หรือในวันทำการรุ่งขึ้นเป็นอย่างช้าและรายงานผลให้ผู้บังคับบัญชาระดับหัวหน้างานขึ้นไปทราบทุกครั้ง๘.๔จัดเก็บรายงานการรับชำระภาษีประจำปีที่ได้รับไว้ตามข้อ ๘.๑ เป็นหลักฐานเพื่อการตรวจสอบความถูกต้องในโอกาสต่อไป๘.๕ในกรณีตรวจสอบพบว่าจำนวนเงินที่จัดเก็บภาษีไว้มากกว่าจำนวนเงินค่าภาษีที่เจ้าของรถต้องชำระให้จัดทำหนังสือแจ้งให้เจ้าของรถทราบว่าได้มีการชำระเงินค่าภาษีไว้เกินกว่าจำนวนเงินค่าภาษีที่จะต้องจัดเก็บตามแบบแนบท้ายแบบที่๒เพื่อให้เจ้าของรถนำหนังสือที่ได้รับแจ้งดังกล่าวมายื่นเรื่องขอรับเงินค่าภาษีประจำปีที่ชำระไว้เกินคืนที่สำนักงานที่รถนั้นอยู่ในความรับผิดชอบ๘.๖ ในกรณีตรวจสอบพบว่าจำนวนเงินที่จัดเก็บภาษีไว้น้อยกว่าจำนวนเงินค่าภาษีที่เจ้าของรถต้องชำระให้จัดทำหนังสือแจ้งให้เจ้าของรถทราบว่าได้มีการชำระภาษีไว้ต่ำกว่าเงินค่าภาษีที่จะต้องจัดเก็บตามแบบแนบท้ายแบบที่๓พร้อมสำเนาหนังสือส่งให้สำนักงานที่รับชำระภาษีแทนเพื่อให้เร่งรัดติดตามจัดเก็บภาษีต่อไปข้อ ๙ การกำหนดตัวอักษร ชื่อย่อและรหัสสำนักงานให้กำหนดดังนี้๙.๑ ส่วนทะเบียนรถยนต์ สำนักงานขนส่งเขตพื้นที่ให้ใช้อักษรชื่อย่อตามที่กรมการขนส่งทางบกกำหนดไว้ตัวอย่างส่วนทะเบียนรถยนต์ ใช้ข้อความว่า สทย. รับชำระแทนสำนักงานขนส่งเขตพื้นที่ ๑ ใช้ข้อความว่า สขพ ๑. รับชำระแทนสำนักงานขนส่งเขตพื้นที่ ๒ ใช้ข้อความว่า สขพ ๒. รับชำระแทนสำนักงานขนส่งเขตพื้นที่ ๓ ใช้ข้อความว่า สขพ ๓. รับชำระแทนสำนักงานขนส่งเขตพื้นที่ ๔ ใช้ข้อความว่า สขพ ๔. รับชำระแทน๙.๒ สำนักงานขนส่งจังหวัด ให้ใช้ตัวอักษร ๒ ตัวที่กำหนดไว้เป็นชื่อย่อของจังหวัดเว้นแต่จังหวัดใดมีสำนักงานขนส่งจังหวัดตั้งอยู่เกินกว่า ๑ แห่ง ให้ใช้ตัวอักษร ๒ตัวที่กำหนดไว้เป็นชื่อย่อของจังหวัดตามด้วยหมายเลขลำดับสำนักงานขนส่งจังหวัดที่เปิดดำเนินการตั้งแต่ลำดับแรกจนถึงลำดับสุดท้ายโดยเริ่มจากหมายเลข๑ เป็นต้นไปตัวอย่างสำนักงานขนส่งจังหวัดปทุมธานี ใช้ข้อความว่า ปท. รับชำระแทนสำนักงานขนส่งจังหวัดเชียงราย ใช้ข้อความว่า ชร. รับชำระแทนสำนักงานขนส่งจังหวัดพิษณุโลก แห่งที่ ๑ใช้ข้อความว่า พล.๑ รับชำระแทนสำนักงานขนส่งจังหวัดพิษณุโลก แห่งที่ ๒ใช้ข้อความว่า พล.๒ รับชำระแทนสำนักงานขนส่งจังหวัดเชียงใหม่ แห่งที่ ๑ใช้ข้อความว่า ชม.๑ รับชำระแทนสำนักงานขนส่งจังหวัดเชียงใหม่ แห่งที่ ๒ใช้ข้อความว่า ชม.๒ รับชำระแทน๙.๓ กรณีสำนักงานขนส่งจังหวัดสาขา ให้ใช้ตัวอักษร๒ ตัว ที่กำหนดไว้เป็นชื่อย่อของจังหวัดตามด้วยวงเล็บ ()ซึ่งระบุหมายเลขลำดับสำนักงานขนส่งจังหวัดสาขาที่เปิดดำเนินการตั้งแต่ลำดับแรกจนถึงลำดับสุดท้ายโดยเริ่มจากหมายเลข ๑ เป็นต้นไปตัวอย่างสำนักงานขนส่งจังหวัดนครราชสีมา สาขาอำเภอปากช่องใช้ข้อความว่า นม.(๑) รับชำระแทนสำนักงานขนส่งจังหวัดนครราชสีมา สาขาอำเภอบัวใหญ่ใช้ข้อความว่า นม.(๒) รับชำระแทนสำนักงานขนส่งจังหวัดนครราชสีมา สาขาอำเภอสีคิ้วใช้ข้อความว่า นม.(๓) รับชำระแทนข้อ ๑๐ให้สำนักงานมีคำสั่งกำหนดตัวบุคคลผู้รับผิดชอบในการควบคุมตรวจสอบและติดตามการปรับปรุงข้อมูลเกี่ยวกับการดำเนินการดังกล่าวทั้งในระบบคอมพิวเตอร์และเอกสารต้นทะเบียนโดยกำหนดให้มีการตรวจสอบเป็นระยะๆ ตามที่เห็นสมควร ทั้งนี้เพื่อให้การปรับปรุงข้อมูลเป็นปัจจุบันอยู่เสมอข้อ ๑๑ ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้ประกาศณ วันที่ ๒๓ พฤษภาคม พ.ศ. ๒๕๔๖ปิยะพันธ์ จัมปาสุตอธิบดีกรมการขนส่งทางบก[เอกสารแนบท้าย]ข้อ ๑.แบบรายงานการรับชำระภาษีรถประจำปีต่างสำนักงานนอกเขตจังหวัดที่รถอยู่ในความรับผิดชอบ(แบบที่ 1)ข้อ๒. หนังสือขอรับคืนเงินค่าภาษีรถที่ชำระไว้เกิน (แบบที่2)ข้อ๓. หนังสือขอให้ชำระค่าภาษีประจำปีเพิ่มเติม (แบบที่ 3)ปฐมพร/พิมพ์/ตรวจ๔ตุลาคม ๒๕๕๐[๑]ราชกิจจานุเบกษา เล่ม ๑๒๐/ตอนพิเศษ ๗๑ ง/หน้า ๓๙/๓๐ มิถุนายน ๒๕๔๖